Frida Thorsås

Frida Thorsås (født 31. januar 1994) er en norsk friidrettsutøver, som konkurrerer i sprint, mellomdistanse og mangekamp. Hun representerer Urædd.

 2009 
Som 15-åring i junior-NM 2009 i Bodø, tok Thorsås bronse på 800 meter, bak Ingeborg Løvnes og Martine Eikemo Borge.Kondis.no – 800m KJ19- Sigrids revansje

 2010 
Thorsås tok bronse på 800 meter i senior NM innendørs. I utendørs NM i august tok hun sølv i samme øvelse på tiden 2.12,22 bak Ingvill Måkestad Bovim. Hun deltok også i Junior-NM 2010, der hun vant gull på 800 meter (2.13,82).Norsk Friidrett – Junior NM Askøy   I en Nordisk juniorlandskamp på Island en uke etter NM ble hun nummer to på 800 meter. Thorsås ble nr 2 i nordisk mesterskap i mangekamp i Randers, Danmark. Hun deltok også i NM i terrengløp 2010 på Urædds lag som kom på 4.-plass på stafetten.  

 2011 
I 2011 ble Thorsås nr. 2 på 800 meter og i nr. 3 i kule i innendørs-NM i Trondheim. Hun ble også Nordisk juniormester i mangekamp i Finland med poengsummen 5244 poeng med en sterk avsluttende 800 meter på tiden 2.10,09. På sommeren ble hun nr 6 i VM-U18 i Lille i Frankrike (5305p). Thorsås deltok også i EM-U20 i Tallinn, uten å gjøre seg nevneverdig bemerket. I NM i friidrett i Byrkjelo ble hun nr. 3 på 800 meter og nr. 7 i kule. I junior-NM i Kristiansand vant hun 800 meter, og kom på 3.-plass på 400 meter, i tillegg til sølv på 1000 meter stafett. I UM i Fredrikstad fikk hun 5 gull; i kule, 400 meter, diskos og 800 meter i tillegg til stafett, dessuten sølv i lengde.

 2012 
Thorsås ble norsk juniormester i sjukamp (5533p) i flerkampmesterskapet på Arna i mai. Hun vant også juniorklassen i Nordisk mesterskap i mangekamp som ble arrangert i Sandnes. I U20-VM i Barcelona ble det en 12.-plass i sjukamp, der hun vant 800 meter, og satte ny personlig rekord på 100 meter med tiden 14,53. I junior-NM i Sigdal vant hun 100 meter hekk.Andro Data - Kvinner u20 100 m hekk, Finale, besøkt 18. februar 2015. 

I NM i friidrett 2012 fikk hun ingen medaljer, men kom bl.a. på 4.-plass på 800 meter, 5.-plass i kulestøt, 6.-plass på 100 meter hekk og 7.-plass i lengde. Hun vant 800 meter i UM 2012, i klassen J18/19, og fikk sølv i diskos. 

 2013 
I februar 2013 deltok hun i NM i friidrett innendørs 2013, der hun fikk bronse i både høyde og kulestøt. Hun vant seniorklassen i NM i mangekamp 2013 i mai, med 5731 poeng. Hun vant også Sentrumssprinten i Oslo. I juni deltok hun i Nordisk mesterskap i mangekamp 2013, er hun vant U20-klassen med 5381 poeng.Norges friidrettsforbund - SWE-EST-FIN/JNM Combined Event 2013-06-08/09 , besøkt 18. februar 2015. I slutten av juni deltok hun på det norske laget som deltok i europacupen i mangekamp (2. league) i Ribeira Brava i Portugal, der Norge vant. De andre deltakerne på det norske kvinnelaget var Lene Secher Myrmel og Martine Bye, og herrelaget bestod av Lars Vikan Rise, som vant tikampen for menn, Martin Roe og Hans Olav Uldal.Norges friidrettsforbund - European Cup of Combined Events - 2nd League , besøkt 18. februar 2015. Dette gjorde at Norge rykket opp til 1. divisjon i 2014. 

Hun ble kåret til «Årets avgangselev» på Toppidrettsgymnaset i Telemark da hun avsluttet sin skolegang der.Toppidrettsgymnaset i Telemark - Frida Thorsås årets avgangselev , besøkt 18. februar 2015. Hun deltok også i NM i friidrett 2013, men endte der på 8.-plass i kulestøt.

 2014 
Hun startet 2014-sesongen med å vinne uoffisielt NM i mangekamp innendørs 2014 i Stangehallen, foran hhv. Caroline Fleischer og NM-debutant Sigrid Semmingsen.Nordlys - Bronse i NM-debuten, besøkt 18. februar 2015. Hun deltok i UM Inne-2014 i mars, der hun vant kulestøt i klassen jenter 20 til 22 år. I juni vant hun kule og 800 meter i Veidekkelekene på Lillehammer.Urædd IL - Veidekkelekene Lillehammer 19.-22. juni 2014 , besøkt 18. februar 2015. Hun fikk sølv i nordisk mesterskap i mangekamp for junior i Kópavogur på Island.Norges friidrettsforbund - Dobbelt norsk i junior-mangekamp , besøkt 18. februar 2015. 

I europacupen i mangekamp i Ribeira Brava deltok hun på det norske laget som kom på 5.-plass i 1. divisjon.Norges friidrettsforbund - Mesterlig mangekamp i Madeira , besøkt 18. februar 2015. 

 Medaljer i norske mesterskap 
Plassering Øvelse ÅrGull  Sjukamp  2013Sølv  800 meter  2010Sølv  800 meter innendørs  2011Bronse  800 meter  2011Bronse  800 meter innendørs  2010Bronse  Høyde innendørs  2013Bronse  Kule innendørs  2011, 2013

 Referanser 
friidrett.no: NM 7-kamp. 
friidrett.no: NM 800 meter kvinner. 
friidrett.no: NM 800 meter innendørs kvinner. 
friidrett.no: NM Høyde innendørs kvinner. 
friidrett.no: NM Kule innendørs kvinner. 

 Eksterne lenker 

  Profil hos Urædd
  Profil hos All-Athletics 

Kategori:Norske mangekjempere
Kategori:Norske sprintere
Kategori:Fødsler i 1994
Kategori:Juniornorgesmestere i friidrett
Kategori:Norgesmestere i friidrett